
Iepirkuma procedūra ir atklāts konkurss (turpmāk – Konkurss), kuru veic saskaņā ar Publisko iepirkumu likumu, uz tā pamata izdotajiem normatīvajiem aktiem un šo nolikumu (turpmāk – Nolikums) Neatliekamās medicīniskās palīdzības dienesta (turpmāk –Dienests/ Pasūtītājs) vajadzībām.

1. Iepirkuma identifikācijas numurs
NMPD 2026/23 ERAF

2. Pasūtītājs
2.1. Pasūtītāja rekvizīti:
	Neatliekamās medicīniskās palīdzības dienests
	Reģistrācijas Nr.90009029104
	Juridiskā adrese: Laktas iela 8, Rīga, LV-1013
	Tālrunis: +371 67337000
	Bankas rekvizīti:
	Valsts kase, 	Kods: TRELLV22
[bookmark: OLE_LINK6][bookmark: OLE_LINK7]	Konts: LV86TREL2290649007000
2.2. Konkursu organizē iepirkuma komisija (turpmāk – Komisija), kas izveidota ar NMP dienesta direktores 2026.gada 25.maija rīkojumu Nr. Nr.4-1.1./NMPD/2026/23
2.3. [bookmark: _Ref276559750]Pasūtītāja kontaktpersona, kura ir tiesīga Konkursa gaitā:
2.3.1. sniegt organizatorisku informāciju par Konkursu:
Juridiskā departamenta Iepirkumu nodaļas galvenā juriste Ilze Šimase
tālruņa numurs: 67337031
e-pasta adrese: ilze.simase@nmpd.gov.lv 

2.3.2. sniegt tehniska rakstura informāciju saistībā ar tehniskajā specifikācijā izvirzītajām prasībām:
Medicīniskā nodrošinājuma nodaļas vadītāja Anastasija Špoģe,
tālruņa numurs: 67337018, e-pasta adrese: anastasija.spoge@nmpd.gov.lv 

3. PRETENDENTS
Lai pretendents iesniegtu piedāvājumu EIS e-pasūtījumu apakšsistēmā rīkotā Konkursā, tas reģistrējas EIS (reģistrācijas informāciju sk. šeit: http://paligs.eis.gov.lv/piegadatajiem/) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīgs sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības.

4. KONKURSA DOKUMENTĀCIJAS SAŅEMŠANA
4.1. Visa aktuālā informācija par Konkursu, t.sk. Nolikums, Nolikuma grozījumi un atbildes uz ieinteresēto piegādātāju jautājumiem pieejama EIS e-konkursa apakšsistēmā Pasūtītāja vietnē: https://www.eis.gov.lv/EKEIS/Supplier/Organizer/263 (turpmāk - Pasūtītāja profils).
4.2. Papildus EIS pretendents var reģistrēties kā Nolikuma saņēmējs, skaidrojumu sk. vietnē: http://paligs.eis.gov.lv/piegadatajiem/N_2_5.html.
4.3. Nolikums un papildus informācija: 
4.3.1. pretendents Konkursa Nolikumu ar pielikumiem var saņemt, lejuplādējot to elektroniskajā formātā pasūtītāja profilā;
4.3.2. pretendentam jāseko līdzi turpmākajiem iespējamiem grozījumiem Nolikumā, iespējamām Komisijas sniegtajām atbildēm uz pretendentu jautājumiem, kas tiks publicēti Pasūtītāja profilā, kā arī jebkādai citai papildus informācijai, kas tiks publicēta Pasūtītāja profilā vai Iepirkumu uzraudzības biroja tīmekļvietnē;
4.3.3. pretendents jautājumus par Nolikumu uzdod rakstiskā veidā – EIS Pasūtītāja profilā, adresējot tos Komisijai;
4.3.4. ja pretendents ir laikus pieprasījis papildu informāciju par Konkursa dokumentos iekļautajām prasībām par piedāvājuma sagatavošanu un iesniegšanu vai kandidātu atlasi, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām, ievērojot PIL 36.panta otrajā un trešajā daļā noteikto kārtību;
4.3.5. Komisija var nesniegt atbildi uz pretendenta jautājumu, ja jautājums nav iesniegts laikus, un atbildes sagatavošana ir laikietilpīga;
4.3.6. Papildus informāciju Komisija nosūta pretendentam, kurš uzdevis jautājumu, un vienlaikus publicē Pasūtītāja profilā, kur pieejami Konkursa dokumenti, norādot arī uzdoto jautājumu.
4.4. Piedāvājumu šifrēšana. EIS e-konkursu apakšsistēma nodrošina piedāvājumu pirmā līmeņa šifrēšanu.
4.5. Piedāvājumu noformēšana:
4.5.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
4.5.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Konkursa sadaļā ievietotās formas;
4.5.1.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā  pretendents ir atbildīgs par aizpildāmo formu atbilstību dokumentācijas prasībām un formu paraugiem un tajā ietverto informāciju).
4.5.2. Sagatavojot piedāvājumu, pretendents ievēro, ka:
4.5.2.1. veidlapas, tehniskais un finanšu piedāvājums saskaņā ar e-konkursu apakšsistēmā Konkursa profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2020 (vai vēlākas programmatūras versijas) rīkiem lasāmā formātā un jāpievieno tam paredzētajā Konkursa profila sadaļā.
4.5.2.2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);
4.5.2.3. ja pretendents ir piegādātāju apvienība (turpmāk – Apvienība) un sadarbības līgumā nav norādīta Apvienību pārstāvošā persona (vadošais dalībnieks), piedāvājuma dokumenti ir jāparaksta visu Apvienības dalībnieku pārstāvēt tiesīgajām personām. 
4.5.3. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti un citi dokumenti, kurus negatavo pats pretendents) var tikt iesniegti citā veidā ar pievienotu pretendenta apliecinātu tulkojumu latviešu valodā.
4.5.4. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopija autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
4.5.5. Iesniedzot piedāvājumu, pretendents pilnībā atzīst visus Nolikumā (t.sk. Nolikuma pielikumos un formās, kuras ir ievietotas e-konkursu apakšsistēmā šā Konkursa sadaļā) ietvertos nosacījumus.
4.5.6. Piedāvājums jāsagatavo tā, lai nekādā veidā netiktu apdraudēta EIS apakšsistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā apakšpunktā minētajiem riskiem, tas netiks izskatīts.
4.5.7. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumu vai pieteikumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā piedāvājumu vai pieteikumu iesniegšanas termiņā beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņā par 1 (vienu) darba dienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu  PIL 35.panta trešās daļas izpratnē.
4.5.8. Drīkst iesniegt tikai 1 (vienu) piedāvājuma variantu.

5. PIEDĀVĀJUMA IESNIEGŠANAS UN ATVĒRŠANAS VIETA, DATUMS, LAIKS UN KĀRTĪBA
5.1. Pretendents piedāvājumu iesniedz  https://www.eis.gov.lv/EKEIS/Procurement/Commissions/177005  e-konkursu sistēmā norādītajā termiņā.
5.2. Ārpus Konkursa sadaļas EIS e-konkursu apakšsistēmas iesniegtie piedāvājumi tiks atzīti par neatbilstošiem Konkursa Nolikuma prasībām.
5.3. Pretendentu piedāvājumi, kas saņemti ārpus Konkursa sadaļas EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
5.4. Piedāvājumi tiks atvērti EIS e-konkursu apakšsistēmā https://www.eis.gov.lv/EKEIS/Procurement/Commissions/ 177005 e-konkursu sistēmā norādītajā termiņā.
5.5. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
5.6. Piedāvājuma atsaukšanai ir bezierunu raksturs, un tā izslēdz pretendentu no tālākas dalības Konkursā.
5.7. Piedāvājumu atvēršanas sanāksme ir atklāta un tā notiks elektroniski. Tās norises gaitai var sekot līdzi jebkurš ieinteresētais piegādātājs. Piedāvājumu atvēršanas sanāksmē no Pasūtītāja puses piedalās Komisijas sekretārs un/vai Komisijas priekšsēdētājs vai tā vietnieks.
5.8. Pretendentu piedāvājumu vērtēšanu Pasūtītājs veic slēgtās sēdēs.
5.9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
5.10. Pasūtītājs un pretendenti ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Primāri, Pasūtītājs informācijas apmaiņai ar pretendentu izmanto EIS. 

[bookmark: _Toc59334728][bookmark: _Toc61422133][bookmark: _Toc482707350]6.	INFORMĀCIJA PAR IEPIRKUMA PRIEKŠMETU
6.1.	Iepirkuma priekšmets ir tiesības piegādāt medicīniskos instrumentus un piederumus (turpmāk – Prece) Pasūtītāja vajadzībām.
6.2. CPV kods – galvenais priekšmets 33100000-1 (medicīniskās ierīces).
6.3. Iepirkuma priekšmets nav sadalīts daļās Publisko iepirkumu likuma izpratnē.
6.4. Konkursam ir 19 (deviņpadsmit) pozīcijas. Līguma slēgšanas tiesības tiks piešķirtas par katru pozīciju atsevišķi, parakstot Vispārīgo vienošanos.
6.5. Pretendents iesniedz piedāvājumu par vienu vai vairākām Konkursa pozīcijām. 
6.6. Katrs pretendents iesniedz vienu piedāvājumu. Pretendents nedrīkst iesniegt piedāvājuma variantus.
6.7.	Pasūtītājam ir tiesības iepirkt tādu Preču daudzumu, kāds tam ir nepieciešams tā darbības nodrošināšanai, ja Pasūtītājam zūd nepieciešamība iegādāties Preci objektīvu apstākļu vai nepārvaramas varas, tai skaitā tādu no Pasūtītāja gribas neatkarīgu valsts pārvaldes institūciju lēmumu un rīcības vai normatīvo aktu pieņemšanas un spēkā stāšanās rezultātā, kas būtiski ierobežo Pasūtītāja tiesības un spējas uzņemties attiecīgās līgumsaistības.

7. PRETENDENTU ATLASES PRASĪBAS 
7.1. Vispārējie nosacījumi pretendenta dalībai iepirkuma procedūrā ir pieejami e-konkursu apakšsistēmā šā Konkursa sadaļā un tie ir sekojoši:
7.1.1. attiecībā uz pretendentu nav iestājies kāds no Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktajiem izslēgšanas nosacījumiem un Starptautisko un Latvijas Republikas nacionālo sankciju likuma 11.1 pantā noteiktās starptautiskās vai nacionālās sankcijas, tajā skaitā nepastāv tādi apstākļi, kuri pretendentam liegtu piedalīties iepirkuma procedūrā saskaņā ar Publisko iepirkumu likuma prasībām;
7.1.2. Nolikuma 7.1.1.apakšpunktā noteiktie izslēgšanas gadījumi attiecināmi arī uz Publisko iepirkumu likuma 42.panta trešajā daļā noteiktajām personām (uz personālsabiedrības biedru, ja pretendents ir personālsabiedrība; uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām; uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR; u.c. atbilstoši PIL 42.panta trešās daļas 3., 4., 5.punktam).
7.2. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, ja šāda reģistrācija ir nepieciešama saskaņā ar attiecīgās valsts normatīvajiem aktiem.
7.3. Ja pretendents ir personu apvienība, un tā tiks atzīta par Konkursa uzvarētāju, tās pienākums ir līdz iepirkuma Līguma noslēgšanai, bet ne vēlāk kā 10 (desmit) dienu laikā no dienas, kad saskaņā ar PIL Pasūtītājs ir informējis pretendentu par iepirkuma līguma slēgšanas tiesību piešķiršanu, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Šajā punktā minēto termiņu var pagarināt, ja attiecīgais ārvalsts pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.

8. IESNIEDZAMIE DOKUMENTI
8.1. 	Pretendenta pieteikums dalībai Konkursā saskaņā ar e-konkursu apakšsistēmā šī Konkursa sadaļā publicēto veidlapu (1.pielikums). Pieteikumu (atsevišķi vai kopā ar piedāvājumu) paraksta pretendentu pārstāvēt tiesīgā persona:
8.1.1. ja pieteikumu vai piedāvājumu paraksta pilnvarota persona, tad e-konkursa apakšsistēmā pievieno pārstāvniecību apliecinošu pilnvaru (oriģinālu vai kopiju);
8.1.2. ja pretendents ir reģistrēts ārvalstīs, uzņēmējdarbību/ komercdarbību reģistrējošas iestādes ārvalstīs izdotas reģistrācijas apliecības kopija, ja šāda reģistrācija ir nepieciešama saskaņā ar normatīvajiem aktiem, vai reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs var pārliecināties par reģistrācijas faktu), kas apliecina, ka pretendents vai piegādātāju apvienības dalībnieki vai persona, uz kuras spējām tā balstās, ir reģistrēti likumā noteiktajos gadījumos un likumā noteiktajā kārtībā.
Par Latvijas Republikā reģistrētu pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv.
8.2.	ja pretendents ir reģistrēts ārvalstīs, uzņēmējdarbību/ komercdarbību reģistrējošas iestādes ārvalstīs izdotas reģistrācijas apliecības kopija, ja šāda reģistrācija ir nepieciešama saskaņā ar normatīvajiem aktiem, vai reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs var pārliecināties par reģistrācijas faktu), kas apliecina, ka pretendents vai piegādātāju apvienības dalībnieki vai persona, uz kuras spējām tā balstās, ir reģistrēti likumā noteiktajos gadījumos un likumā noteiktajā kārtībā.
8.3.	Apliecinājums par neatkarīgi izstrādātu piedāvājumu saskaņā ar e-konkursu apakšsistēmā šī Konkursa sadaļā publicēto veidlapu (2.pielikums). Apliecinājumu (atsevišķi vai kopā ar piedāvājumu) paraksta pretendentu pārstāvēt tiesīgā persona:
8.3.1. gadījumā, ja piedāvājumu iesniedz Personu apvienība vai personālsabiedrība, parakstīts dokuments (apliecinājums vai vienošanās), kas apliecina personu apvienības vai personālsabiedrības pilnvarojumu pretendentam iesniegt piedāvājumu, un apliecina katra dalībnieka uzņemtās saistības attiecībā uz dalību līguma izpildē, gadījumā, ja Pasūtītājs izvēlēsies šo piedāvājumu līguma slēgšanai. Pilnvarojums pārstāvēt Personu apvienību ir jāparaksta katras personu apvienībā iekļautās personas pārstāvēt tiesīgajam vai pilnvarotajam pārstāvim;
8.3.2. gadījumā, ja piedāvājumu iesniedz pretendents, kurš balstās uz kādas personas spējām, parakstīts dokuments (apliecinājums vai vienošanās), kas apliecina personas pilnvarojumu pretendentam iesniegt piedāvājumu, spējas vai resursus uz kā balstās pretendents, lai apliecinātu savu atbilstību Nolikumā izvirzītajām prasībām, un apliecina uzņemtās saistības attiecībā uz dalību līguma izpildē, gadījumā, ja Pasūtītājs izvēlēsies šo piedāvājumu līguma slēgšanai;  
8.3.3. ja pretendents piesaista apakšuzņēmējus, kuru sniedzamā piegādes vērtība ir vismaz 10 000 EUR, kā arī personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa procedūras dokumentos noteiktajām prasībām, jāiesniedz spēkā esoši dokumenti, kas apliecina šo personu gatavību veikt tam izpildei nodotās iepirkuma līguma daļas (apliecināta sadarbības līguma kopija vai oriģināls vai piekrišanas raksta (apliecinājuma) oriģināls vai apliecināta kopija), kas jāparaksta apakšuzņēmēja pārstāvim ar pārstāvības tiesībām vai tā pilnvarotai personai un informācija par šīm personām ir jāiesniedz aizpildot e-konkursu apakšsistēmā šī Konkursa sadaļā publicēto veidlapu (3., 3.1.pielikums);
8.3.4. ja pretendents ir personu grupa vai personālsabiedrība (vai pretendents piesaista personas, uz kuru iespējām tas balstās), Nolikuma 8.punktā norādītie dokumenti jāiesniedz par visiem personu grupas vai personālsabiedrības dalībniekiem (vai personām, uz kuru iespējām tas balstās) tādā apjomā, kādā attiecīgais dalībnieks (vai personas, uz kuru iespējām tas balstās) piedalās pretendenta kvalifikācijas apliecināšanā;
8.3.5. gadījumā, ja piedāvājumu iesniedz personu apvienība vai personālsabiedrība, parakstīts dokuments (apliecinājums vai vienošanās), kas apliecina personu apvienības vai personālsabiedrības pilnvarojumu pretendentam iesniegt piedāvājumu, un apliecina katra dalībnieka uzņemtās saistības attiecībā uz dalību līguma izpildē, gadījumā, ja pasūtītājs izvēlēsies šo piedāvājumu iepirkuma līguma slēgšanai.  
8.4. Pretendents pēc izvēles var iesniegt Eiropas vienoto iepirkuma procedūras dokumentu (ESPD), aizpildot tikai tās ESPD dokumenta sadaļas, kas attiecas uz Nolikumā izvirzīto prasību izpildes apliecināšanu. Ja Pretendents izvēlējies iesniegt ESPD, lai apliecinātu, ka tas atbilst paziņojumā par līgumu vai Konkursa dokumentos noteiktajām Pretendenta atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām un Pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR no kopējās iepirkuma līguma vērtības: 
8.4.1. iesniedzot ESPD, Pretendents vadās no Publisko iepirkumu likuma 49.panta regulējuma. Piegādātāju apvienība iesniedz atsevišķu ESPD par katru tās dalībnieku;
8.4.2. ESPD veidlapas paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu ESPD un tā ir pieejama interneta vietnē http://espd.eis.gov.lv/; 
8.4.3. iesniedzot ESPD Pretendents aizpilda ESPD II-IV daļu.
8.5. Pretendents iesniedz Ārvalstīs reģistrēto personu sarakstu (4.pielikums), norādot pretendentu un tā amatpersonas – personu, kura ir pretendenta valdes vai padomes loceklis; patiesā labuma guvējs; personu, kurai ir izšķirošā ietekme; pārstāvēttiesīgā persona vai prokūrists; vai persona, kura ir pilnvarota pārstāvēt pretendentu darbībās, kas saistītas ar filiāli, vārdu, uzvārdu un personas kodu/dzimšanas datus un izcelsmes valsti. Minētā informācija iesniedzama arī par apakšuzņēmēju; personu apvienības, personālsabiedrības biedru; un personu, uz kuru iespējām pretendents balstās, savas kvalifikācijas apliecināšanai:
8.5.1. Pretendents ir tiesīgs kopā ar piedāvājumu iesniegt attiecīgo ārvalstu kompetento institūciju oficiālas izziņas, kas apliecina, ka uz iepriekš minētām ārvalstu juridiskām un fiziskām personām neattiecas PIL 42.panta otrās daļas 1., 2., 3., 4. un 11.punktā minētie izslēgšanas nosacījumi nosacījumi;
8.5.2. aicinām pretendentus ievērot, ka atbilstoši PIL 41.panta trešajai daļai, ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms piedāvājuma iesniegšanas dienas (ja izziņas vai dokumenta izdevējs nav norādījis īsāku tā derīguma termiņu). 
8.6. Apliecinājums atbilstoši 5.pielikuma formai, kurā iekļauta informācija atbilstoši Padomes regulas (ES) 2022/576, ar kuru groza Regulu (ES) Nr. 833/2014 5.k.panta 1.punktam.

8.8.	Tehniskais piedāvājums
8.8.1.	Pretendents iesniedz Tehnisko piedāvājumu atbilstoši e-konkursu apakšsistēmā šīs iepirkuma procedūras sadaļā publicētajai Tehniskajai specifikācijai (6.pielikums) un atbilstoši Tehniskā piedāvājuma veidlapai (7.pielikums), aizpildot attiecīgos laukus, tādejādi apliecinot sava piedāvājuma atbilstību Tehniskajā specifikācijā noteiktajām prasībām. Pretendents e-konkursu apakšsistēmā šā Konkursa sadaļā publicēto veidlapu struktūrā drīkst dzēst liekās rindas (tajās sadaļās, kurās netiek iesniegti piedāvājumi), bet nedrīkst dzēst vai pievienot kolonnas.
8.8.2.	Tehniskais piedāvājums ir jāiesniedz 1 (vienā) dokumentā.
8.8.3.	Preces ražotāja vai ražotāja pārstāvja ES izdota atbilstības deklarācija (Declaration of Conformity), kurā tiek apstiprināta medicīniskās ierīces atbilstība Eiropas Parlamenta un Padomes (ES) Regulas 2017/745 prasībām. Deklarācijai jāietver Regulas 2017/745 IV pielikumā noteiktā informācija (dokuments pievienojams, faila nosaukumā norādot iepirkuma lotes numuru, uz kuru tas attiecināms un dokumenta būtību, piemēram: “19.p_Deklarac”);
8.8.4. 	Par katru piedāvāto Preci jāpievieno detalizēts informatīvs materiāls (krāsaini attēli, buklets/katalogs u.tml.), pēc kura nepārprotami būtu iespējams izvērtēt piedāvātās Preces atbilstību tehniskajā specifikācijā norādītajām; 
8.8.5.	Gadījumā, ja Komisija pēc pretendenta tehniskajā piedāvājumā norādītās informācijas un/vai iesniegtajiem informatīvajiem materiāliem nevarēs izvērtēt Preces atbilstību tehniskajai specifikācijai, tā pieprasīs pretendentam iesniegt Preces paraugu. Preces paraugs pretendentam jāiesniedz ne vēlāk kā 3 (trīs) darba dienu laikā pēc pieprasījuma. Ja šajā laikā Komisija nesaņems Preces paraugu, tā izslēgs pretendenta konkrētās pozīcijas piedāvājumu no turpmākās vērtēšanas kā neatbilstošu Tehniskās specifikācijas prasībām.
8.8.6.	Pretendenta piedāvājums tiek noraidīts, ja Pasūtītājs konstatē, ka nav iesniegti Tehniskā piedāvājuma dokumenti vai to saturs neatbilst Konkursa Nolikumā vai Tehniskā specifikācija un/vai Tehniskais piedāvājums izvirzītajām prasībām.

8.9.	Finanšu piedāvājums
8.9.1.	Pretendents iesniedzot piedāvājumu tajā norāda maksimālo  Preces 1 (vienas) vienības cenu, kas būs vērtējamā cena katrā Konkursa pozīcijā un kuru vispārīgās vienošanās un līguma darbības laikā.
8.9.2.	Pretendents finanšu piedāvājumu iesniedz saskaņā ar pielikumā esošo instrukciju un atbilstoši e-konkursu apakšsistēmā šī Konkursa Nolikuma sadaļā publicētajai veidlapai (8.pielikums), aizpildot atbilstošās Finanšu piedāvājuma formas šūnas kolonnas ailes. Pretendents veidlapas struktūrā nedrīkst dzēst vai pievienot kolonnas. 
8.9.3. 	Cenas jānorāda Euro valūtā (EUR), 1 (vienas) vienības cenu noapaļojot līdz 2 (divām) zīmēm aiz komata, iekļaujot cenā visus nodokļus, nodevas un nepieciešamās administratīvās izmaksas un nodokļus (izņemot PVN), tai skaitā transporta izdevumus pa visu Latviju teritoriju un Preces izkraušanu Pasūtītāja adresē. 
8.9.4. 	Pretendentam, sagatavojot un iesniedzot piedāvājumu, jāņem vērā visi iespējamie sadārdzinājumi un jānosaka cena, par kādu Prece tiks piegādāta visa līguma darbības laikā.
8.9.5. 	Iepirkuma līguma cena netiks pārskatīta, ja slēdzot iepirkuma līgumu vai iepirkuma līguma laikā izrādīsies, ka pretendents cenā nav iekļāvis kādas no Nolikumā pieprasītajām izmaksām.
8.9.6.	Finanšu piedāvājumā norādītās cenas nevar tikt palielinātas visā Līguma darbības laikā, izņemot Publisko iepirkumu likuma 61.pantā noteiktajos gadījumos. 
8.9.7. 	Finanšu piedāvājums ir jāiesniedz 1 (vienā) dokumentā. 

9. PIEDĀVĀJUMU VĒRTĒŠANAS UN IZVĒLES KRITĒRIJI
9.1. 	Piedāvājumu vērtēšanas pamatnoteikumi:
9.1.1. Komisija piedāvājumu vērtēšanu veic slēgtās sēdēs šādos posmos:
9.1.1.1. piedāvājuma noformējuma pārbaude;
9.1.1.2. Finanšu piedāvājumu atbilstības pārbaude, t.sk. aritmētisko kļūdu pārbaude;
9.1.1.3. saimnieciski visizdevīgākā piedāvājuma noteikšana, t.i. zemākās piedāvātās preces 1 (vienas)  vienības cenas attiecīgajā pozīcijā noteikšana;
9.1.1.4. Tehniskā piedāvājuma atbilstības pārbaude;
9.1.1.5. pretendenta, kurš piedāvā saimnieciski visizdevīgāko piedāvājumu, atlases prasību pārbaude;
9.1.1.6. pretendenta, kuram piešķiramas līguma slēgšanas tiesības, noteikšana. 
9.2. Komisija pretendenta atlases atbilstības pārbaudi (atbilstoši Ministru kabineta 2017. gada 28. februāra noteikumu Nr. 107. “Iepirkuma procedūru un metu konkursu norises kārtība” 16.punktam), Tehniskā piedāvājuma vērtēšanu veiks tikai tam pretendentam, kurš piedāvā saimnieciski visizdevīgāko piedāvājumu, t.i. zemāko cenu par Preces 1 (vienu) vērtējamo vienību (piedāvājuma vērtējamā cena). Lietderības un administratīvo resursu dēļ pārējie piedāvājumi netiks skatīti.
9.3. Piedāvājuma noformējuma pārbaude:
9.3.1. Komisija novērtē katra piedāvājuma atbilstību Konkursa Nolikumā noteiktajām prasībām;
9.3.2. Komisija noraida piedāvājumu, ja tiek konstatēta noformējuma būtiska neatbilstība Nolikumā norādītajām prasībām.
9.4. Finanšu piedāvājumu pārbaude, t.sk. aritmētisko kļūdu pārbaude: 
9.4.1. Komisija pārbauda aritmētiskās kļūdas katra pretendenta iesniegtajā Finanšu piedāvājumā;
9.4.2. Ja Komisija Finanšu piedāvājumā konstatē aritmētiskas kļūdas, tā šīs kļūdas izlabo; 
9.4.3. Par visiem aritmētisko kļūdu labojumiem paziņo pretendentam, kura piedāvājumā labojumi izdarīti; 
9.4.4. Vērtējot piedāvājumus, kuros bijušas aritmētiskās kļūdas, Komisija ņem vērā tikai iepriekš noteiktajā kārtībā labotās cenas;
9.4.5. Komisija pārbauda pretendentu piedāvājumu atbilstību Nolikuma 8.8.punktā noteiktajām prasībām;
9.4.6. Ja Finanšu piedāvājums neatbilst Konkursa Nolikuma prasībām, tad piedāvājums tālāk netiek vērtēts un tiek noraidīts.
9.5. Saimnieciski visizdevīgākā piedāvājuma noteikšana atbilstoši 9.1.1.3.apakšpunktam.
9.6. Tehniskā piedāvājuma atbilstības pārbaude saimnieciski visizdevīgākajam piedāvājumam:  
9.6.1. Komisija pārbauda pretendenta, kurš piedāvā saimnieciski visizdevīgāko  piedāvājumu, atbilstību Nolikuma 8.8.punktā noteiktajām Nolikuma prasībām.
9.7. Kvalifikācijas atbilstības pārbaude: 
9.7.1. Komisija pārbauda pretendenta, kurš piedāvā saimnieciski visizdevīgāko piedāvājumu, atbilstību Nolikuma 7.punktā noteiktajām pretendentu atlases prasībām;
9.7.2. Ja pretendents neatbilst kādai no Konkursa Nolikumā izvirzītajām prasībām, Komisija izslēdz pretendentu no turpmākās dalības Konkursā.
9.8. Ja Komisija, pēc savas kompetences un pieredzes, kā arī pēc tirgus cenu salīdzināšanas principa, konstatē, ka konkrētais piedāvājums varētu būt nepamatoti lēts, Komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem, kas ir par pamatu cenas veidošanās principam, atbilstoši PIL 53.pantam.
9.9. Gadījumā, ja kādā no Konkursa pozīcijām vairāku piedāvājumu cenas būs vienādas, Komisija veiks iesniegto cenu izlozi. Par izlozes norisi (datumu un laiku), katrs izlozes dalībnieks (vienādo cenu iesniedzējs) tiks informēts, nosūtot tam elektroniski vēstuli. Pretendentam ir tiesības, bet ne pienākums piedalīties izlozē. Ja pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem.
9.10. Attiecībā uz pretendentu, kuram būtu piešķiramas līguma slēgšanas tiesības, ja pretendents sākotnēji ir iekļāvis piedāvājumā ESPD un ja pretendentu un to piedāvājumu atbilstības pārbaudē pretendentam nav pieprasīti visi pretendentu kvalifikācijas dokumenti, Komisija pārbaudīs ESPD norādīto informāciju 5 (piecu) darba dienu laikā, lūdzot iesniegt dokumentus, kas apliecina atbilstību kvalifikācijas prasībām.
9.11. Ja pretendents ir sniedzis nepatiesu informāciju vai vispār nav sniedzis pieprasīto informāciju, Komisija izslēgs pretendentu no turpmākas dalības Konkursā, pamatojoties uz Publisko iepirkumu likuma 42.panta pirmās daļas 8.punktu.
9.12. Ja Nolikuma 9.11.punktā norādītajā kārtībā pretendentu izslēgs no dalības Konkursā, tad attiecībā uz nākamo pretendentu, kuram būtu piešķiramas līguma slēgšanas tiesības, Komisija pārbaudīs ESPD norādīto informāciju 5 (piecu) darba dienu laikā, lūdzot iesniegt dokumentus, kas apliecina atbilstību kvalifikācijas prasībām.
10. VISPĀRĪGĀS VIENOŠNĀS UN IEPIRKUMA LĪGUMA SLĒGŠANAS TIESĪBU PIEŠĶIRŠANA
[bookmark: _Toc529862318]10.1. Katrā pozīcijā Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu, t.i., saimnieciski visizdevīgākais piedāvājums ir tas, kura piedāvātā Preces cena par 1 (vienu) vienību EUR bez PVN ir viszemākā. 
10.2.	Par pretendentu, kuram būtu piešķiramas līguma slēgšanas tiesības, Komisija pārbaudīs, vai nav iestājies kāds no Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem pretendentu izslēgšanas iemesliem;
10.3.	apakšpunktā minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja pretendents ir personālsabiedrība;
2)	uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām;
3)	uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;
4) PIL 42.panta otrās daļas 1., 2. un 3. punkts — uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
5) PIL 42.panta otrās daļas 1., 2. un 11.punkts — uz pretendenta patieso labuma guvēju.
10.4. Komisija pārbaudīs vai uz pretendentiem, kuriem būtu piešķiramas līguma slēgšanas tiesības, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. Pārbaudi veiks atbilstoši Starptautisko un Latvijas Republikas nacionālo sankciju likuma 11.1 pantam. Atkarībā no pārbaudes rezultātiem, Komisijai ir tiesības pretendentu izslēgt no dalības līguma slēgšanas tiesību piešķiršanā. 
10.5. Pasūtītājs attiecībā uz ārvalstī reģistrētu pretendentu, nosakot informācijas sniegšanas termiņu, ne īsāku par 10 darba dienām pēc pieprasījuma izsniegšanas vai nosūtīšanas dienas, pieprasa, lai tas iesniedz attiecīgās ārvalsts kompetentās institūcijas izziņu, vai informāciju no publiski pieejama reģistra, kur Pasūtītājs varētu pārliecināties, kurā norādītas Starptautisko un Latvijas Republikas nacionālo sankciju likuma 11.¹panta pirmajā daļā paredzētajai pārbaudei nepieciešamās ziņas par pretendentu, tai skaitā ziņas par šāda pretendenta patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs Starptautisko un Latvijas Republikas nacionālo sankciju likuma 11.¹panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.
10.6. Komisija pārbaudīs, vai uz pretendentu, kuram būtu piešķiramas līguma slēgšanas tiesības nav attiecināmi PIL 42.panta otrās daļas 10.punkta izslēgšanas gadījumi, ko Komisija iegūs Iepirkumu uzraudzības biroja Publikāciju vadības sistēmas līgumu reģistrā (PIL 60.1 pants).
11.        VISPĀRĪGĀS VIENOŠANĀS KOPĒJĀ SUMMA,  DARBĪBAS VIETA UN LAIKS
11.1. 	Vispārīgās vienošanās kopējā summa ir līdz 210 000,00 EUR (divi simti desmit tūkstoši euro, 00 centi) bez pievienotās vērtības nodokļa (turpmāk - PVN). 
11.2. 	Līguma izpilde tiek līdzfinansēta no Eiropas Savienības kohēzijas politikas programmas 2021. – 2027.gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.4. pasākuma "Veselības aprūpes pārvaldības sistēmas stiprināšana un digitalizācija, attīstot digitālos risinājumus" finanšu līdzekļiem, valsts budžeta līdzekļiem un citiem finansējuma avotiem.
11.3. 	No visiem prasībām atbilstošajiem piedāvājumiem par Konkursa uzvarētāju Komisija izvēlēsies ne vairāk kā 3 (trīs) piedāvājumus katrā Konkursa pozīcijā, kuri atbilst izvirzītajām atlases prasībām, kuru iesniegtie Tehniskie piedāvājumi atbilst izvirzītajām Tehniskās specifikācijas prasībām un kuri iesnieguši saimnieciski izdevīgākos piedāvājumus. Par saimnieciski visizdevīgāko piedāvājumu katrā pozīcijā Komisija atzīst to piedāvājumu, kura piedāvātā preces 1 (vienas)  vienības cena attiecīgajā pozīcijā būs viszemākā: piegādātājs Nr.1, nākamā zemākā cena; piegādātājs Nr.2, nākamā zemākā cena; piegādātājs Nr.3. 
11.4.	Konkursa rezultātā tiks noslēgta Vispārīgā vienošanās uz 30 (trīsdesmit) mēnešiem (e-konkursu apakšsistēmā pievienots vispārīgās vienošanās projekts). 
11.5.	Vispārīgās vienošanās ietvaros noslēgto iepirkuma līgumu termiņš ir 30 (trīsdesmit) mēneši no vispārīgās vienošanās noslēgšanas, vai līdz kopējās līgumcenas (Nolikuma 6.3.punkts) sasniegšanai, atkarībā no tā, kurš no minētajiem nosacījumiem iestāsies pirmais.
11.6.	Vispārīgā vienošanās fiksē katra izraudzītā pretendenta piedāvātās Preces 1 (vienas) vienības maksimālo cenu, kas ir maksimāli pieļaujamā cena, par kādu attiecīgais pretendents var piegādāt Preci visā Vispārīgās vienošanās laikā. 
11.7.	Iepirkuma līgumi katrā Konkursa pozīcijā tiks slēgti, pamatojoties uz Vispārīgās vienošanās dalībnieku sniegtajām cenām par Preces 1 (vienu) vienību, slēdzot līgumus ar pretendentiem par visām pozīcijām, kurās Pretendents būs kā piegādātājs Nr.1, Nr.2, Nr.3, kas tiks sarindoti ņemot vērā to iesniegtās maksimālās Preces cenas. 
11.8.	Vispārīgās vienošanās un līguma izpildes vieta ir visa Latvijas teritorija.
11.9.	Līguma projekts pirms līguma slēgšanas var tikt nebūtiski precizēts, ņemot vērā konkrētā pretendenta piedāvājumu.
11.10.	Līguma grozījumi ir pieļaujami PIL 61.panta noteiktajos gadījumos. 
11.11. 	Lai veiktu grozījumus Līgumā pēc Piegādātāja ierosinājuma, Piegādātājam jāiesniedz Pasūtītājam rakstisks pieteikums, pamatojot grozījumu nepieciešamību, un jāpievieno attiecīgie dokumenti (ja attiecināms). Šajos gadījumos Pasūtītājs vadās no PIL regulējuma.
11.12. Pasūtītājam ir tiesības vienpusēji atkāpties no Līguma pirms termiņa, ja mainās citi nosacījumi, kas ietekmē Līguma izpildi, kā arī gadījumos, kas noteikti PIL 64.panta pirmajā daļā.
11.13. Ja izraudzītais pretendents atsakās slēgt līgumu ar pasūtītāju, Komisija pieņem lēmumu slēgt līgumu ar nākamo pretendentu, kura piedāvājums ir saimnieciski izdevīgākais un atbilst visām pasūtītāja prasībām. Pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
11.14. Līguma izpildē iesaistītā personāla un apakšuzņēmēju nomaiņa tiek veikta saskaņā ar Publisko iepirkumu likuma 68.panta nosacījumiem.

[bookmark: _Toc482707355][bookmark: _Toc59334731]12. KOMISIJAS PIENĀKUMI UN TIESĪBAS
12.1. 	Komisijas pienākumi
12.1.1. nodrošināt Konkursa procedūras norisi un dokumentēšanu;
12.1.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
12.1.3.	pēc ieinteresēto personu pieprasījuma, normatīvajos aktos noteiktajā kārtībā sniegt informāciju par Nolikumu;
12.1.4.	vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par Konkursa izbeigšanu, neizvēloties nevienu piedāvājumu;
12.1.5. piedāvājumu atbilstības pārbaudi un izvēli veikt ievērojot PIL 41.pantā noteikto.
 
12.2.	Komisijas tiesība
12.2.1. 	jebkurā brīdī pārtraukt Konkursu, ja tam ir objektīvs pamatojums, vai, ja iesniegti Konkursa Nolikumā noteiktajām prasībām neatbilstoši piedāvājumi vai vispār nav iesniegti piedāvājumi. Komisija iespējami īsā laikā, bet ne vēlāk kā 3 (trīs) darba dienu laikā pēc pretendentu informēšanas, iesniedz publicēšanai Iepirkumu uzraudzības birojam paziņojumu un EIS vietnē par Konkursa izbeigšanu, norādot apstākļus, kas bija par pamatu Konkursa pārtraukšanai;
12.2.2.	jebkurā brīdī pārtraukt Konkursu, ja konkrētā Konkursa realizācijai netiek piešķirts finansējums, vai piešķirtais finansējums ir nepietiekams līguma realizācijai;
12.2.3.	izslēgt pretendentu no tālākās dalības Konkursā, ja tiek konstatēts, ka pretendents iesniedzis piedāvājumu vairākos variantos vai nepilnā apjomā; 
12.2.4.	atbilstoši PIL 24.panta otrajai daļai, ņemot vērā konkrētā Konkursa sarežģītību, Pasūtītājs patur tiesības Konkursa norises laikā pieaicināt kompetentu nozares ekspertu; 
12.2.5.	izziņas un citus dokumentus, kurus PIL noteiktajos gadījumos izsniedz Latvijas  kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. pretendents atbildi uz Komisijas papildus informācijas pieprasījumu sniedz Pasūtītāja norādītajā termiņā un veidā. Ja pretendents Pasūtītāja noteiktajā termiņā un veidā neiesniedz Komisijas pieprasītos dokumentus/informāciju, Komisija izslēdz pretendentu no dalības Konkursā.
12.2.6.	Izvēlēties nākamo piedāvājumu, ja izraudzītais pretendents atsakās slēgt vispārīgās vienošanās līgumu ar Pasūtītāju, ievērojot Ministru kabineta 2017.gada 28.februāra noteikumu Nr.107  “Iepirkumu procedūru un metu konkursu norises kārtība” 23.punktā noteikto.

1. PRETENDENTU PIENĀKUMI UN TIESĪBAS
13.1. Pretendentu pienākumi:
13.1.1. pretendents iesniedz piedāvājumu atbilstoši Nolikuma prasībām. Pretendents, kā no savas puses Konkursā un līguma izpildē iesaistīto personu, arī piedāvājumā norādīto personu (t.sk. apakšuzņēmēju/vai personu uz kuru iespējām tas balstās/ vai pilnvaroto personu) personas datu pārzinis, ir atbildīgs par attiecīgu personas datu subjektu datu apstrādes tiesiskā pamata nodrošināšanu un iesniegšanu Pasūtītājam;
13.1.2. drīkst iesniegt tikai 1 (vienu) piedāvājuma variantu;
13.1.3. katrs pretendents, iesniedzot piedāvājumu, apņemas ievērot visus Nolikumā minētos nosacījumus kā pamatu līguma noslēgšanai;
13.1.4. pretendents uzņemas visas izmaksas, kuras saistītas ar piedāvājuma izstrādi un iesniegšanu un apņemas necelt pret Pasūtītāju nekādas pretenzijas par minētajām izmaksām;
13.1.5. pretendents var iesniegt jautājumus par Nolikumu vai iepirkuma priekšmetu, līguma projektu, sekot līdzi izvietotajai aktuālajai informācijai par Konkursa norises gaitu, t.sk., atbildēm uz pretendentu uzdotajiem jautājumiem, skaidrojumiem, grozījumiem Nolikumā, līguma tiesību piešķiršanu u.c., izmantojot EIS e-konkursu apakšsistēmu.



Pretendentu tiesības
13.1.6. pretendentam ir tiesības pārsūdzēt Komisijas pieņemto lēmumu saskaņā ar PIL noteikto kārtību;
13.1.7. pretendentam, ievērojot Komisijas pieprasījumā sniegtos norādījumus, ir tiesības sniegt paskaidrojumus un precizējošu informāciju par piedāvājumā iesniegto dokumentāciju. Sniedzot paskaidrojumus un papildus informāciju, pretendentam ir jāievēro, ka, nepieciešamības gadījumā, pretendenta iesniegtās neprecīzās informācijas precizēšanu, Komisija var akceptēt tikai tādā gadījumā, ja tā nenoved pie piedāvājuma grozīšanas, proti, pēc piedāvājumu iesniegšanas termiņa beigām pretendents nedrīkst savu piedāvājumu labot vai papildināt ar iepriekš nesniegtu (pilnīgi jaunu) informāciju, ja tā noved pie piedāvājuma dokumentācijas un tās satura grozīšanas pēc būtības.

14. VISPĀRĪGĀ VIENOŠANĀS UN LĪGUMA NOSLĒGŠANA
Pasūtītājs Vispārīgo vienošanos un iepirkuma līgumu slēdz ar Konkursā uzvarējušiem 3 (trīs) pretendentiem, kuru piedāvājumi tiks atzīti par atbilstošiem un ir saimnieciski visizdevīgākie, pamatojoties uz pretendentu piedāvājumiem, saskaņā ar Konkursa Nolikuma noteikumiem un līguma projektu (9.pielikums).
Vispārīgā vienošanās un iepirkuma līgums tiks slēgts tikai tādā gadījumā, ja Pasūtītājam ir pieejami finanšu resursi.
Ja pretendents, kura piedāvājums atzīts par saimnieciski visizdevīgāko piedāvājumu, atsakās slēgt iepirkuma līgumu vai atkārtotā uzaicinājumā norādītajā termiņā nav noslēdzis iepirkuma līgumu, Komisija nolemj par iepirkuma līguma slēgšanu ar pretendentu, kura piedāvājums atzīts par nākamo saimnieciski visizdevīgāko piedāvājumu, vai pārtraukt Konkursu, neizvēloties nevienu piedāvājumu.
Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. 
Pretendentam, kuram piešķirtas iepirkuma līguma slēgšanas tiesības Konkursā, iepirkuma līgums jāparaksta 5 (piecu) darbdienu laikā no Komisijas nosūtītā uzaicinājuma parakstīt iepirkuma līgumu (elektroniskā pasta ziņojuma veidā) nosūtīšanas dienas. Ja norādītajā termiņā minētais pretendents neparaksta iepirkuma līgumu, tas tiek uzskatīts par atteikumu slēgt iepirkuma līgumu. 
Līguma grozījumi ir iespējami tikai PIL 61.panta noteiktajos gadījumos.
[bookmark: _Hlk134452598]Pēc Komisijas pieprasījuma personu apvienība, attiecībā uz kuru pieņemts lēmums par līguma slēgšanas tiesību piešķiršanu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. 

15. NOSLĒGUMA NOTEIKUMI
Pasūtītājs un pretendents ar informāciju apmainās Publisko iepirkumu likumā noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Pasūtītājs informācijas apmaiņai ar pretendentu izmanto elektronisko iepirkumu sistēmu. un/vai sistēmā norādīto e-pasta adresi, kuru piegādātājs ir norādījis oficiālajai saziņai.
Ja Nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.

16. PIELIKUMI
1.pielikums Pieteikums par dalību Konkursā (forma);
2.pielikums Apliecinājums par neatkarīgi izstrādātu pieteikumu (forma);
3.pielikums Apakšuzņēmēju saraksts;
3.1.pielikums Apakšuzņēmēju apliecinājums (forma);	
4.pielikums Ārvalstīs reģistrēto personu saraksts;
5.pielikums Apliecinājums atbilstoši padomes regulas (es) 2022/576, ar kuru groza regulu (ES) Nr. 833/2014 5.k.panta 1.punktam;
6.pielikums Tehniskā specifikācija;
7.pielikums Tehniskais piedāvājums (forma);
8.pielikums Finanšu piedāvājums (forma);
9.pielikums Vispārīgā vienošanās (forma);
10.pielikums Līgums (projekts).

